cyanic-selkie/wikianc huggingface dataset:
Κυριάκος Δ. Παπαδόπουλος
Βιογραφία
Μετά το τέλος των σπουδών του εργάστηκε για κάποιο χρονικό διάστημα σε διάφορες θέσεις, όπως οινολόγος, ζυθοποιός, αλλά και σαν συντάκτης στο κρατικό ραδιοσταθμό της Πράγας, στο τμήμα εξωτερικών μεταδόσεων. Επέστρεψε στην Κύπρο το 1976. Εργάστηκε για 31 χρόνια στην οινοβιομηχανία ΛΟΕΛ. Διετέλεσε πρόεδρος και γραμματέας του Συνδέσμου Οινοποιείων Κύπρου και για πολλά χρόνια ήταν μέλος της Επιτροπής Εμπειρογνωμόνων οίνων.
Συγγραφικό έργο
Ο Κυριάκος Παπαδόπουλος ασχολήθηκε με την συγγραφική δραστηριότητα από νεαρή ηλικία. Μερικά από τα ποιήματά του παρουσιάστηκαν κατά καιρούς σε τοπικές εφημερίδες και περιοδικά. Ήταν από τους πρωτεργάτες στην έκδοση της Μαθητικής Φλόγας, εφημερίδας του Β' Γυμνασίου Αρρένων της Λεμεσού, όπου φιλοξενήθηκαν τα πρώτα διηγήματά του. Αργότερα, σαν φοιτητής στην Πράγα, ήταν μέλος της συντακτικής επιτροπής των Κυπρίων φοιτητών, οι οποίοι είχαν την δική τους εφημερίδα, όπου κι εκεί παρουσιάστηκαν μερικά από τα ποιήματα και πεζογραφήματά του.
Εξωτερικοί σύνδεσμοι
Κατηγορία:Κύπριοι ποιητές Κατηγορία:Κύπριοι μυθιστοριογράφοι Κατηγορία:Κύπριοι διηγηματογράφοι Κατηγορία:Συγγραφείς επιστημονικής φαντασίας
Α΄ κατηγορία πετοσφαίρισης ανδρών Κύπρου 1989-90
Η Α΄ κατηγορία πετοσφαίρισης ανδρών Κύπρου 1989-90 ήταν η 13η έκδοση της Α΄ κατηγορίας πετοσφαίρισης της Κύπρου υπό την αιγίδα της Κυπριακή Ομοσπονδία Πετοσφαίρισης. Το πρωτάθλημα κέρδισε η Νέα Σαλαμίνα Αμμοχώστου για 1η φορά στην ιστορία της.
Σύστημα διεξαγωγής
Στο πρωτάθλημα της Α΄ κατηγορίας 1989-90 συμμετείχαν 10 ομάδες. Στην Α΄ φάση όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Ακολούθως, οι ομάδες έδωσαν αγώνες play-offs για την ανάδειξη της πρωταθλήτριας ομάδας. Η πρωταθλήτρια ομάδα εξασφάλισε τη συμμετοχή της στο Κύπελλο πρωταθλητών Ευρώπης πετοσφαίρισης ανδρών 1990-91.
Οι τελευταίες δύο ομάδες υποβιβάστηκαν στη Β΄ κατηγορία.
Συμμετέχουσες ομάδες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα.
Τελική κατάταξη
Η τελική κατάταξη του πρωταθλήματος ήταν:
Βιβλιογραφία
Κατηγορία:Α΄ κατηγορία πετοσφαίρισης ανδρών Κύπρου Κατηγορία:Πετοσφαίριση το 1989 Κατηγορία:Πετοσφαίριση το 1990
Μίοντραγκ Μπουλάτοβιτς
Ο Μίοντραγκ Μπουλάτοβιτς (Σερβικά Κυριλλικά : Миодраг Булатовић; 20 Φεβρουαρίου 1930 - 15 Μαρτίου 1991), ήταν συγγραφέας, μυθιστοριογράφος, δημοσιογράφος και θεατρικός συγγραφέας. Θεωρείται ένας από τους καλύτερους Σέρβους μυθιστοριογράφους και παραμένει ένας από τους πιο μεταφρασμένους Σέρβους συγγραφείς.
Βιογραφία
Ο Μπουλάτοβιτς ξεκίνησε το 1956 με ένα βιβλίο διηγήσεων, τον Djavoli dolaze ("Οι διάβολοι έρχονται", μεταφρασμένο ως Σταματήστε τον Δούναβη), για το οποίο έλαβε το βραβείο της Ένωσης Σέρβων Συγγραφέων. Το μυθιστόρημά του Ο κόκκινος κόκορας πετάει προς τον Ουρανό, που αναφέρεται στην πατρίδα του στο βορειοανατολικό Μαυροβούνιο, μεταφράστηκε σε περισσότερες από είκοσι ξένες γλώσσες. Στη συνέχεια σταμάτησε να δημοσιεύει για λίγο, για να διαμαρτυρηθεί για την παρέμβαση στο έργο του.
Το επόμενο μυθιστόρημά του, Ήρωας πάνω σε ένα Γαϊδούρι, "Ένας σκοτεινός καυτός εφιάλτης ενός πολεμικού μυθιστορήματος ...", δημοσιεύθηκε για πρώτη φορά στο εξωτερικό και μόλις τέσσερα χρόνια αργότερα (1967) στη Γιουγκοσλαβία.
Το 1975, ο Μπουλάτοβιτς κέρδισε το βραβείο NIN για το μυθιστόρημα της χρονιάς για το έργο Άνθρωποι με τέσσερα δάχτυλα, που αναφέρεται στη ζωή των μεταναστών. Το Πέμπτο Δάκτυλο ήταν μια συνέχεια αυτού του βιβλίου. Το τελευταίο του μυθιστόρημα ήταν το Gullo Gullo, το οποίο συγκέντρωσε διάφορα θέματα από τα προηγούμενα βιβλία του.
Μια βιβλιοθήκη στη Ρακόβιτσα πήρε το όνομά του.
Ο Μπουλάτοβιτς ήταν γνωστός "για τον έντονο σερβικό εθνικισμό του, ο οποίος προκάλεσε την εχθρότητα άλλων εθνοτικών ομάδων στη Γιουγκοσλαβία εναντίον του και ήταν αξιωματούχος του Σοσιαλιστικού Κόμματος της Σερβίας".
Αλαμπάμα (ποταμός)
Ο ποταμός Αλαμπάμα βρίσκεται στην ομώνυμη Πολιτεία Αλαμπάμα των ΗΠΑ, εκ του οποίου και έλαβε την ονομασία.
Είναι σχετικά μεγάλος ποταμός που σχηματίζεται από τα νερά δύο άλλων ποταμών του Ταλαπρούζε και του Κρούζε που εκβάλλουν σ΄ αυτόν, κοντά στη πρωτεύουσα Μοντγκόμερι της Πολιτείας Αλαμπάμα.
Εξωτερικοί σύνδεσμοι
Κατηγορία:Ποταμοί των ΗΠΑ
Θερινοί Ολυμπιακοί Αγώνες 1912
Οι Θερινοί Ολυμπιακοί Αγώνες 1912, οι Αγώνες της 5ης Ολυμπιάδας της σύγχρονης εποχής, διοργανώθηκαν στη Στοκχόλμη της Σουηδίας από τις 5 Μαΐου έως και τις 22 Ιουλίου 1912. μικρογραφία|Στιγμιότυπο από τον τελικό των 200 μέτρων ανδρών. Το [[χρυσό μετάλλιο κέρδισε ο Ραλφ Κραιγκ από τις Ηνωμένες Πολιτείες.]] μικρογραφία|Η [[Ρωσία στην τελετή έναρξης.]]
Ενδιαφέροντα στοιχεία
Δεν υπήρξε διαδικασία επιλογής διοργανώτριας πόλης, καθώς μόνο η Στοκχόλμη εκδήλωσε ενδιαφέρον για τη διοργάνωση αυτή και η ανάθεση από τη Διεθνή Ολυμπιακή Επιτροπή έγινε το 1909.
Η διοργάνωση αυτή ήταν η πρώτη όπου καθιερώθηκε στον στίβο το φωτο-φίνις στον τερματισμό. Επίσης, με τη συμμετοχή της Ιαπωνίας, έγιναν και οι πρώτοι Ολυμπιακοί Αγώνες όπου έλαβε μέρος και χώρα από την Ασία.
Η συνολική διάρκεια της διοργάνωσης ήταν μόλις 16 ημέρες, σε αντίθεση με τις 187 ημέρες (6 μήνες και 4 ημέρες) της προηγούμενης Ολυμπιάδας του 1908, που ήταν και η Ολυμπιάδα με τη μεγαλύτερη χρονική διάρκεια στην ιστορία του θεσμού. Στη συνέχεια, η χρονική διάρκεια των Ολυμπιακών Αγώνων κυμαινόταν μεταξύ 15 και 18 ημερών από το 1928 έως το 1992, και τελικώς καθιερώθηκε οριστικά να διαρκούν 17 ημέρες, ξεκινώντας από το 1996.
Συμμετέχουσες χώρες
Οι χώρες που συμμετείχαν στους αγώνες της 5ης Ολυμπιάδας ήταν 28. Στον παρακάτω πίνακα βλέπουμε τις χώρες (ο αριθμός των αθλητών σε παρένθεση).
Μετάλλια
Παρακάτω φαίνονται οι χώρες που κατέκτησαν τα μετάλλια:
Εξωτερικοί σύνδεσμοι
* Κατηγορία:Πολυαθλητικές διοργανώσεις το 1912
Αμειψισπορά
Αμειψισπορά είναι η εναλλαγή καλλιεργειών στο ίδιο χωράφι. Η αμειψισπορά μπορεί να περιέχει και αγρανάπαυση. Σκοπός της είναι ο εμπλουτισμός του εδάφους με συστατικά που άλλα φυτά απορροφούν και άλλα αποδίδουν στο έδαφος. Η καλλιέργεια ενός μόνο φυτού (μονοκαλλιέργεια) έχει ως αποτέλεσμα να μειώνονται τα συστατικά του εδάφους, τα οποία το φυτό απορροφά σε κάθε καλλιεργητική περίοδο.
Ιστορία
Η αμειψισπορά μαζί με την αγρανάπαυση ήταν απαραίτητες διαδικασίες πριν την εμφάνιση των σύγχρονων καλλιεργητικών τεχνικών. Η ανάγκη εναλλαγής των καλλιεργειών έχει προκύψει από τον τρόπο που τα φυτά αλληλεπιδρούν με το περιβάλλον. Όλα τα φυτά δεν έχουν τις ίδιες ανάγκες σε θρεπτικά στοιχεία. Άλλα φυτά όπως τα ψυχανθή συντελούν στη συσσώρευση αζώτου στο έδαφος. Άλλα χρειάζονται σημαντικές ποσότητες αζώτου όπως τα σιτηρά. Οι νέοι τρόποι καλλιέργειας έδωσαν τη δυνατότητα μονοκαλλιέργειας όμως τα προβλήματα συνεχίζουν να υπάρχουν. Το έδαφος "κουράζεται", αυξάνονται οι οικονομικές απαιτήσεις σε λιπάσματα, ζιζανιοκτόνα και φυτοφάρμακα γενικά και μειώνεται η γονιμότητα του εδάφους.
Συστήματα αμειψισποράς
Ο πλήρης κύκλος της εναλλαγής της καλλιέργειας ονομάζεται σύστημα αμειψισποράς. Συνήθως χωρίζεται η γη σε αγροτεμάχια και σε κάθε ένα από αυτά καλλιεργείται διαφορετικό φυτό αλλά σύμφωνο με το σύστημα που χρησιμοποιεί η περιοχή. Έτσι έχουμε κάθε χρόνο όλα τα φυτά του συστήματος. Στο σύστημα που ακολουθείται εξαρτάται τόσο από το αποτέλεσμα που θέλουμε να έχουμε (αύξηση της γονιμότητας του εδάφους, βελτίωση της δομής του,μείωση προβλημάτων από ζιζάνια και ασθένειες) όσο και από τις τοπικές συνθήκες (είδος εδάφους, ανάγκες της περιοχής κλπ)
Διακρίνονται ως προς τον τρόπο αποκατάστασης του εδάφους (σκαλιστικά, διαδοχικά, σιδηρούχα κλπ) και από οικονομική άποψη σε σιτηρών και κτηνοτροφών.
Στην Ελλάδα συνηθίζεται το δίχρονο σύστημα αμειψισποράς:
Τρίχρονη
Συνηθισμένο παλαιότερα σύστημα που σήμερα παραμερίζεται. Ο κύκλος είναι:
Λειμώνων
Εξασφαλίζει βοσκή, πράσινη τροφή και σανό για την κτηνοτροφία.
Χρησιμοποιείται κυρίως για βελτίωση των φυσικών βοσκοτόπων που έχουν μικρή γονιμότητα.
Φάρμας
Καλλιεργούνται φυτά κτηνοτροφίας που δεν είναι εύκολη η μεταφορά τους.
Χρησιμοποιείται σε χωράφια που βρίσκονται όσο πιο κοντά γίνεται στις κτηνοτροφικές μονάδες.
Προστατευτική του εδάφους
Καλλιεργούνται κυρίως πολυετή χόρτα.
Χρησιμοποιείται σε εδάφη που κινδυνεύουν από διάβρωση.
Ωφέλειες
Με την εφαρμογή ενός καλού συστήματος αμειψισποράς αποφεύγονται τα μειονεκτήματα της μονοκαλλιέργειας, παρέχεται εργασία στα μέλη της αγροτικής οικογένειας στις διάφορες εποχές του έτους, μετριάζονται οι κίνδυνοι από την αποτυχία μιας μόνο καλλιέργειας, παράγεται ποικιλία προϊόντων και με την επέκταση της καλλιέργειας των κτηνοτροφικών φυτών εξασφαλίζεται η επιτυχία μιας βελτιωμένης κτηνοτροφίας με όλα τα γνωστά πλεονεκτήματα. Με την εφαρμογή μιας βελτιωμένης αμειψισποράς αυξάνονται, χωρίς άλλη ιδιαίτερη επιβάρυνση, οι στρεμματικές αποδόσεις της σιτοκαλλιέργειας και των άλλων εξαντλητικών καλλιεργειών.
Με την αμειψισπορά προλαμβάνεται και η διάβρωση του εδάφους από τις βροχές.
Πηγές
Κατηγορία:Βιώσιμη γεωργία Κατηγορία:Γεωπονία Κατηγορία:Διαχείριση Περιβάλλοντος και Φυσικών Πόρων
1749 Τελαμών
Ο Τελαμών (Telamon) είναι ένας μεγάλος αστεροειδής της Τρωικής Ομάδας του Δία (ηγούμενο μέλος) με απόλυτο μέγεθος (όπως ορίζεται για το Ηλιακό Σύστημα) 9,4. Ανακαλύφθηκε το 1949 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του από το όνομα του ομώνυμου προσώπου της ελληνικής μυθολογίας, πατέρα του ήρωα του Τρωικού Πολέμου Αίαντα.
Φυσικά χαρακτηριστικά
Η μέση διάμετρος του Τελαμώνος εκτιμάται σε 81,1 ± 7 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0562 ± 0,011. Ο Τελαμών περιστρέφεται γύρω από τον εαυτό του μία φορά κάθε 16 ώρες και 58,5 λεπτά.
Εξωτερικοί σύνδεσμοι
Τελαμων
17 Ιανουαρίου
Νοέμβριος | Δεκέμβριος | Ιανουάριος | Φεβρουάριος | Μάρτιος
16 Ιανουαρίου | 17 Ιανουαρίου | 18 Ιανουαρίου
Η 17η Ιανουαρίου είναι η 17η μέρα του έτους κατά το Γρηγοριανό ημερολόγιο. Υπολείπονται 349 μέρες (350 σε δίσεκτα έτη).
Ορθόδοξη Εκκλησία
Κατηγορία:Ημέρες του έτους
Γεώργιος Ομπρένοβιτς
Ο Γεώργιος (σερβικά Ђорђе, 1889 – 9 Οκτωβρίου 1925 ) από τον Οίκο των Ομπρένοβιτς ήταν ετεροθαλής αδελφός του Αλεξάνδρου Α΄ της Σερβίας. Μικρός εκαλείτο Ομπρέν Χρίστιτς, μετά ως Γεώργιος Ομπρένοβιτς διεκδίκησε το θρόνο της Σερβίας.
Βιογραφία
Ήταν ο νόθος γιος τού Μίλαν Γ΄ πρίγκιπα, μετά βασιλιά της Σερβίας από την ερωμένη του Αρτεμισία Ιωαννίδη (σύζυγο τού Μίλαν Χρίστιτς) Ελληνίδα της Κωνσταντινούπολης.
Γεννήθηκε στο Βελιγράδι ως Χρίστιτς. Ο Μίλαν Γ΄ τον αναγνώρισε ως δικό του γιο και τον ονόμασε Ομπρέν, για να υπογραμμίσει τη συγγένεια με τον Οίκο του. Ο σύζυγος της Αρτεμισίας, ο Μίλαν, ήταν ιδιαίτερος γραμματέας τού Μίλαν Γ΄ και γιος τού Φιλίππου Χρίστιτς πρωθυπουργού της Σερβίας.
Η αθέμιτη σχέση του βασιλιά και το ότι η Αρτεμισία ζούσε στο παλάτι, προκάλεσε μεγάλο σκάνδαλο. Η σύζυγος του βασιλιά Ναταλία Κέσκο, πήρε τον γιο της Αλέξανδρο διάδοχο της Σερβίας και έφυγε στο Βήσμπαντεν της Γερμανίας. Ο Μίλαν Χρίστιτς είχε σταλεί στο εξωτερικό ως ακόλουθος της Σερβίας, με τον όρο η Αρτεμισία να έμενε στο Βελιγράδι. Επρόκειτο να τοποθετηθεί στο Βερολίνο, ωστόσο η Αυλή εκείδεν τον αποδέχθηκε και γι' αυτό διορίστηκε τελικά στη Ρώμη. Ο Μίλαν Γ΄ είχε δώσει έγγραφη υπόσχεση γάμου στην Αρτεμισία, αλλά σε αυτό εναντιώθηκε ο μητροπολίτης Βελιγραδίου.
thumb|right|200px|H Αρτεμισία Ιωαννίδη από την Κωνσταντινούπολη, μητέρα του Γεωργίου Ομπρένοβιτς Τελικά ο καθένας από τους γονείς του Γεωργίου εξασφάλισαν διαζύγια. Ο Μίλαν Γ΄ χώρισε το 1889 και παραιτήθηκε του θρόνου, θυμώνοντας την Αρτεμισία. Ο Μίλαν Γ΄ ζητούσε όλο και περισσότερα χρήματα από την Αρτεμισία, ώσπου αυτή κουράστηκε, πήρε τον γιο τους και μετέβη στην Κωνσταντινούπολη. Ο πατέρας της είχε αξιοσημείωτη περιουσία: ξεκίνησε από αρχιτέκτονας κτηρίων και κήπων του σουλτάνου και μετά έγινε τραπεζίτης. Τότε ο Μίλαν Γ΄ απέσυρε την υπόσχεση γάμου που είχε κάνει στην Αρτεμισία, ζήτησε χρήματα από την Κυβέρνηση της Σερβίας και τελικά συμφιλιώθηκε με τη Ναταλία το 1893. Απεβίωσε το 1901 στη Βιέννη.
Διεκδικητής βασιλιάς της Σερβίας
Ο Γεώργιος μεγάλωσε σε ένα προνομιούχο περιβάλλον στην Κωνσταντινούπολη. Ο Αλέξανδρος είχε φερθεί τόσο άσχημα στον πατέρα του, που φίλοι τού Μϊλαν Γ΄, τρομοκρατημένοι από τη συμπεριφορά τού νέου βασιλιά, έβλεπαν τον Γεώργιο ως πιθανό βασιλιά. Μάλιστα ο Ευγένιος Ζίτσυ κόμης από την Ουγγαρία, ανέλαβε την προστασία τού Γεωργίου σαν πατέρας του και προσπάθησε να τον εγγράψει στη στρατιωτική ''Ακαδημία της Μ. Θηρεσίας'', αλλά ο Φραγκίσκος Ιωσήφ Α΄ της Αυστρίας, που δεν επιθυμούσε να δει τον Γεώργιο ως βασιλιά, απέρριψε το αίτημα. Ο Αλέξανδρος, αν και δεν είχε τέκνα, δεν έβλεπε τον Γεώργιο ως διάδοχο, αλλά τη 2η εξαδέλφη του Ναταλία Κωνσταντίνοβιτς, κόρη τού Αλεξάνδρου (γιου της Άνκας Ομπρένοβιτς) και σύζυγο τού Μίρκο πρίγκιπα τού Μαυροβουνίου.
Το 1903 ο Αλέξανδρος και η σύζυγός του δολοφονήθηκαν βάναυσα από πραξικοπηματίες, που έφεραν στο θρόνο τον Πέτρο Α΄ των Καραγεώργεβιτς. Ο Οίκος του νέου βασιλιά ήταν σε διαμάχη με τους Ομπρένβιτς για τον θρόνο της Σερβίας. Τότε ο κόμης Ευγένιος ισχυρίστηκε ότι ο Μίλαν Γ΄ είχε υποθετικά υιοθετήσει τον Γεώργιο, πράγμα που τον νομιμοποίησε ως γιο του. Έτσι ο Γεώργιος, ως διάδοχος του Αλεξάνδρου, διεκδίκησε τον θρόνο και οι υποστηρικτές του δημοσίευαν προκηρύξεις και ανταγωνιζόταν τους υποστηρικτές του Πέτρου Α΄. Αν και διαδόθηκε ότι θα ερχόταν στη Σερβία με τη μητέρα του, ωστόσο δεν έβγαιναν έξω από το σπίτι τους στην Κωνσταντινούπολη, σύμφωνα και με συμβουλή του σουλτάνου ότι υπάρχει φόβος να δολοφονηθούν.
Το 1906 έκανε μία προσπάθεια να λάβει τον θρόνο, αλλά χωρίς επιτυχία. Αργότερα σπούδαζε στο Κλαούζενμπουρκ της Ουγγαρίας, όταν σε ένα καφέ διαπληκτίστηκε με έναν φοιτητή και έβγαλαν μαχαίρια. Σώθηκε από τη συμπλοκή, αλλά με τραύματα στο κεφάλι, τους ώμους και το στήθος. Το ίδιο έτος απεβίωσε ο κόμης Ευγένιος και τού άφησε λίγα χρήματα. Τα δικά του τα είχε ξοδέψει για να υποστηρίξει τη διεκδίκησή του· ο βασιλιάς πατέρας του δεν τού είχε αφήσει κάτι. Ευτυχώς είχε την περιουσία τού πάππου του στην Κωνσταντινούπολη.
Οικογένεια
Αναφέρθηκε σε έντυπο ότι γιος του ήταν ο:
Νικόδημος Καβάσιλας
Ο Νικόδημος Καβάσιλας (περ. 1595-1652) ήταν Έλληνας λόγιος του 17ου αιώνα.
Βιογραφία
Πριν γίνει μοναχός ονομάζονταν Νικόλαος. Γεννήθηκε στο χωριό της Αγίας Ευθυμίας στα Σάλωνα γύρω στα 1595. Από μικρό παιδί φόρεσε το μοναχικό τριβώνιο και υπηρέτησε στη μονή των περιχώρων. Διδάχτηκε τα πρώτα του γράμματα από κάποιον Χριστόφορο, τον οποίο ακολούθησε στην μονή Βαρνακόβης. Εκεί δίδαξε τα γράμματα και αναδείχτηκε στην σοφία, θεοσεβία και φιλελεημοσύνη, ενώ ήταν υπόδειγμα εγκράτειας και ηθικής. Μετά τον θάνατο του Χριστόφορου ο Καβάσιλας επέστρεψε στην γενέτειρά του και ίδρυσε σχολείο, στο οποίο εδίδασκε δωρεάν. Δεν είναι γνωστό πόσα χρόνια δίδαξε, ξέρουμε μόνο ότι το 1642 βρίσκονταν στην Βουνιχώρα και έγραφε σε διάφορους προκρίτους, για να γίνει επίσκοπος των Σαλώνων. Το 1648 ο Νικηφόρος ειδοποιήθηκε ότι αρρώστησε ο διδάσκαλος της μονής Κοσουρού στην Βαρνάκοβα. Αμέσως πήγε εκεί, και τον βρήκε ετοιμοθάνατο να μιλάει για την μέλλουσα ζωή. Ο Νικόδημος τον διαδέχτηκε και διετέλεσε διδάσκοντας μέχρι τον θάνατό του στις 3 Μαΐου 1652. Μαθητές του ήταν οι Ευγένιος ο Αιτωλός, Κωνστάντιος ο Αγιορίτης, Φίλιππος Κόρμας στην Ιταλία, Νικόλαος Λογοθέτης, Χαράλαμπος ο ιερέας Μαρούλης, και άλλοι, των οποίων τα ονόματα δεν διασώθηκαν.
Συγγράμματα
Ο Νικόδημος έγραψε
Πηγές
Κατηγορία:Έλληνες λόγιοι του 17ου αιώνα
Επαρχία Γκουντάμ
Η Επαρχία Γκουντάμ είναι μια επαρχία της Περιφέρειας Τομπουκτού, Μαλί. Έχει έκταση 92.688km² και πληθυσμό 150.150 κατοίκων (2009). Πρωτεύουσα είναι η Γκουντάμ.
Γεωγραφία
Η Επαρχία Γκουντάμ βρίσκεται κεντρικά του Μαλί και δυτικά της Περιφέρειας Τομπουκτού. Συνορεύει στα δυτικά με τη Μαυριτανία, στα νοτιοδυτικά με την Περιφέρεια Σεγκού, στα ανατολικά με την Επαρχία Τομπουκτού, στα νοτιοανατολικά με την Επαρχία Ντιρέ και στα νότια με την Επαρχία Γκουρμά-Ραρούς.
Διαμερίσματα
Η Επαρχία Γκουντάμ διαιρείται σε 16 διαμερίσματα:
Δείτε επίσης
ε γ
Κολοστομία
Η κολοστομία είναι χειρουργικός όρος που σημαίνει την εκτροπή της αποχετευτικής οδού του πεπτικού σωλήνα.
Κατά την κολοστομία τα κόπρανα δε βγαίνουν πια από τον πρωκτό αλλά από κάποιο, ενδιάμεσο, σημείο του παχέος εντέρου, κατά προτίμηση όσο γίνεται πιο κοντά προς το ορθό, που εκβάλλει διά του κοιλιακού τοιχώματος. Για αυτόν το σκοπό διανοίγεται και δημιουργείται ένα νέο, "παρά φύση", στόμιο απ' όπου, στο εξής, θα εξασφαλίζεται η τελική αποχετευτική λειτουργία του εντέρου.
Μία σημαντική επιπλοκή της κολοστομίας είναι η δημιουργία παραστομιακής κήλης. Η ζάχαρη έχει αποδειχθεί σε κλινικά περιστατικά ότι δρα ευεργετικά στην ανάταξη παραστομιακής κήλης.
Ρόλος
Ο ρόλος μιας κολοστομίας μπορεί να είναι προστατευτικός, όταν περιφερικότερα αυτής υπάρχει κάποια επισφαλής αναστόμωση, ή θεραπευτικός, όταν περιφερικότερα της κολοστομίας υπάρχει παθολογική κατάσταση (π.χ. καρκίνος) η οποία δεν επιτρέπει τη διέλευση των κοπράνων δι' αυτής. Τέλος, μπορεί να αποτελεί μόνιμη λύση, όπως π.χ. όταν έχει εκταμεί ο πρωκτός.
Τελική κολοστομία
Αυτό σημαίνει ότι στο σημείο που έχει κριθεί ότι υπάρχει η σχετική ένδειξη, είτε διότι το περιφερικό έντερο έχει αφαιρεθεί, είτε διότι έχει γίνει πλήρης διατομή του παχέος εντέρου και σύγκλειση του περιφερικού τμήματος, το έντερο εκβάλλει προς τα έξω τελικώς. Στο πλάγιο κοιλιακό τοίχωμα βλέπουμε ένα στόμιο να παριστά την έξοδο του εντέρου.
Δίκανος κολοστομία
Σε αυτήν την περίπτωση, η κολοστομία γίνεται σε, όποιο κριθεί σκόπιμο, σημείο του παχέος εντέρου, με έλξη του εντέρου προς τα έξω, ενώ παραμένει, σε συνέχεια, το περιφερικό τμήμα του. Έτσι, όταν διανοιγεί το τμήμα που έχει εξωτερικευθεί θα βλέπουμε δύο στόμια, σαν δίκανο όπλο: ένα το οποίο αντιπροσωπεύει την αποχέτευση του κεντρικού τμήματος, και είναι ουσιαστικά το αποχετευτικό στόμιο του πεπτικού σωλήνα, και το άλλο το οποίο οδηγεί στο περιφερικό τμήμα. Το βασικό πλεονέκτημα αυτής της κολοστομίας, έναντι της τελικής, είναι ότι συγκλείεται πολύ πιο έυκολα, ενώ εφαρμόζεται και πιο εύκολα όταν γίνεται ως ανεξάρτητη εγχείρηση.
Βιβλιογραφία
Κατηγορία:Χειρουργική Κατηγορία:Χειρουργικές επεμβάσεις
Μπραντ Ντέλσον
Ο Μπράντφορντ Φίλιπ «Μπραντ» Ντέλσον (Bradford Phillip "Brad" Delson, γεννήθηκε στις 1 Δεκεμβρίου 1977 στο Λος Άντζελες) είναι Αμερικανός μουσικός, γνωστός κιθαρίστας και ένα από τα ιδρυτικά μέλη του ροκ συγκροτήματος Linkin Park, βραβευμένου με βραβείο Grammy. Είναι επίσης ο εκπρόσωπος A&R για τις Machine Shop Recordings.
Νεαρή Ζωή
Ο Brad Delson παρακολούθησε το Agoura Γυμνάσιο στο Agoura Hills, ένα εύπορο προάστιο του Λος Άντζελες, με της παιδικής ηλικίας φίλο και σύντροφο στην μπάντα Linkin Park, Mike Shinoda. Έπαιξε σε διάφορα συγκροτήματα σε όλη τη σταδιοδρομία του στο γυμνάσιο, με την πιο αξιοσημείωτη να είναι οι Relative Degree, στους οποίους γνώρισε και συνεργάστηκε με τον ντράμερ Rob Bourdon. Στόχος των Relative Degree ήταν απλά να παίξουν ένα σόου, και, μετά την επίτευξη αυτού του στόχου, διαλύθηκαν.
Μετά την αποφοίτησή του το 1995, ο Delson, ο Shinoda, και ο Bourdon σχημάτισαν τους Xero, οι οποίοι θα γινόταν σημείο εκκίνησης για τους Linkin Park.
Μετά την αποφοίτησή του με άριστα από το UCLA το 1999, ο Delson αποφάσισε να παραιτηθεί από τη νομική, προκειμένου να ακολουθήσει μια μουσική καριέρα με τους Linkin Park.
Linkin Park
Το 1999, η μπάντα του Delson, οι Xero, αντικατέστησαν τον παλιό τραγουδιστή Mark Wakefield με τον Chester Bennington ιθαγενή της Αριζόνα και μετονομάστηκαν σε Hybrid Theory. Πριν από καιρό, ο Delson, μαζί με τον Shinoda, είχαν δημιουργήσει το έκτο κομμάτι του Hybrid Theory (EP), το διένειμαν σε διάφορες ιστοσελίδες στο διαδίκτυο και κέρδισε το συγκρότημα τη δική του λατρεία μετά. Μέχρι το 2000, μετά από μια ακόμη αλλαγή ονόματος μπάντας, οι Linkin Park υπέγραψαν στην Warner Bros Records.
Στις 24 Οκτωβρίου του 2000, οι Linkin Park κυκλοφόρησαν το συντριπτικά επιτυχημένο Hybrid Theory. Κατά τη διάρκεια του επόμενου έτους, ο Delson συνέβαλε στην παραγωγή του remix άλμπουμ Reanimation (2002), και πρόσθεσε τη δική του δημιουργική ενόραση στη remix ερμηνεία του "Pushing Me Away" ("P5hng Me A*wy").
Μετά το Reanimation, ο Delson έπαιξε καθοριστικό ρόλο στην παραγωγή του δεύτερου άλμπουμ των Linkin Park, Meteora (2003), το οποίο χαρακτηριζόταν από βαρύτερα riffs κιθάρας από αυτά στο Hybrid Theory.
Οι Linkin Park κυκλοφόρησαν το τρίτο στούντιο άλμπουμ τους Minutes To Midnight στις 15 του Μάη, 2007 στις Ηνωμένες Πολιτείες. Για αυτό το άλμπουμ, το συγκρότημα απομακρύνθηκε από το ύφος nu metal που είχε τελειοποιήσει στο Hybrid Theory και τα Meteora, και ανέπτυξε ένα εντελώς νέο ήχο. Για τον Delson, αυτό σήμαινε να πειραματιστεί με διαφορετικές κιθάρες και ενισχυτές, τόσο νέων όσο και vintage. Θα σήμαινε επίσης ότι έπρεπε να παραγκωνίσει την απροθυμία του για σόλο κιθάρας, τα οποία παρουσιάστηκαν σε κομμάτια όπως το "Shadow of the Day", "What I've Done", "In Pieces", "The Little Things Give You Away" και  "Guilty All the Same".
Ενώ το συγκρότημα συναρμολογούσε το τραγούδι "The Little Things Give You Away", ο Delson πειραματίστηκε με ένα E-Bow, δημιουργώντας ένα τραγούδι ονομαζόμενο "Ebow Idea", το οποίο στη συνέχεια θα γινόταν το "No More Sorrow". Οι ακροατές μπορούν επίσης να τον ακούσουν να παίζει τα κλειδιά του στο "Given Up", μια ιδέα που πιστώνεται με το φυλλάδιο άλμπουμ, καθώς και τα πολλά κομμάτια με παλαμάκια χεριών. Έχει παίξει επίσης πιάνο για μερικές από τις ζωντανές εμφανίσεις στο τραγούδι Hands Held High.
Ο Brad πρόσθεσε επίσης τη δική του δημιουργική ενόραση στο "New Divide" το κομμάτι που συντέθηκε από τους Linkin Park για το Transformers: Revenge of the Fallen - The Album το 2009. Ήταν επίσης το τελευταίο single του συγκροτήματος, πριν, που όλη η μπάντα βρίσκονταν μαζί, μακριά από τα side projects για να συνθέσει τη μουσική για το τελευταίο τους άλμπουμ, το A Thousand Suns, που κυκλοφόρησε στις 14 Σεπτεμβρίου 2010. Ο επόμενος δίσκος τους, Living Things, κυκλοφόρησε στις 26 Ιουνίου 2012. Το δέκατο τραγούδι του δίσκου, "Until It Breaks", διαθέτει τον Brad Delson στα φωνητικά. Προς το τέλος, ο Brad τραγουδά ένα μελωδικό μέρος, το οποίο αποτελεί την πρώτη φορά που τραγουδάει κύρια φωνητικά σε μια ηχογράφηση.
Προσωπική Ζωή
Ο Delson παντρεύτηκε την Elisa Boren τον Σεπτέμβριο του 2003 με ένα παραδοσιακό εβραϊκό γάμο στο Skirball Cultural Center. Η Elisa γέννησε το πρώτο τους παιδί, ένα αγόρι με το όνομα Jonah Taylor Delson, στις 25 Μαρτίου 2008. Ο Brad και η Elisa έχουν δύο ακόμη παιδιά, τη Noa (γεν. 2010) και τον Evan (2012). Ο Brad έχει δύο νεώτερους αδελφούς, τον Greg και τον Jeff. Ο Delson χειρίζεται επίσης πολλές από τις δουλειές των Linkin Park, μαζί με τον πατέρα του Donn Delson. Οι δύο τους δημιούργησαν την BandMerch, μια επιχείρηση που διαχειρίζεται τις εμπορικές υποθέσεις των Linkin Park και άλλων συγκροτημάτων. Η BandMerch είναι τώρα μέρος της AEG Live. Το 1991, ο Delson ήταν guest star στην ταινία Bill & Ted's Bogus Journey.
Είδος παιξίματος και εξοπλισμός
Το στυλ του Delson μερικές φορές επικρίθηκε ως υπερβολικά απλοϊκό, που του λείπει η πολυπλοκότητα, και περιορίζεται σε μεγάλο βαθμό σε μη-σόλο, μη-μουσικά τμήματα, ιδιαίτερα κατά τη διάρκεια των εποχών Hybrid Theory και Meteora. Έχει δηλώσει ότι  δεν ήθελε να αναδειχτεί , και ότι ο ίδιος προσπαθεί να παίξει κιθάρα, έτσι ώστε να ακούγεται σαν να ήταν τα πλήκτρα ή οι χορδές έτσι ώστε να ταιριάζει απόλυτα με τις hip-hop και electronica στυλ συνθέσεις της μπάντας. Ξεκίνησε να τραγουδάει σόλο στην εποχή του Minutes To Midnight αφού τον ενθάρρυναν οι συνεργάτες του στην μπάντα να το πράξει. Ο Delson εκτελεί πολύ λίγα απλοϊκά σόλο κιθάρας που επαναλαμβάνουν συχνά το ίδιο μοτίβο αρκετές φορές στα κομμάτια "What I've Done", "In Pieces" και "The Little Things Give You Away."
Κατά τις πρώτες ημέρες των Linkin Park, ο συνηθισμένος μπασίστας τους, David "Phoenix" Farrell ήταν μη διαθέσιμος λόγω δεσμεύσεων σε περιοδείες με τους Tasty Snax. Ως αποτέλεσμα, στο Hybrid Theory, ο Delson συμπληρώνεται ως ο μπασίστας εγγραφής τους. Για τα live τους, ο Μπραντ έχει ανταλλάξει κατά καιρούς μουσικά όργανα με τον Farrell στη διάρκεια του "Nobody's  Listening" και παίζει και τα πλήκτρα στο "Hands Held High". Κατά το A Thousand Suns Tour επέκτεινε το live ρεπερτόριο του για να συμπεριλάβει κρουστά και φωνητικά υποστήριξης, καθώς επίσης και πλήκτρα κατά τη διάρκεια του "Waiting for the End", ενώ ο Mike Shinoda εκτελεί μέρη του τραγουδιού με ρυθμική κιθάρα. Κατά την περιοδεία προώθησης του "Living Things" το 2012, έπαιξε επίσης πλήκτρα σε άλλα τραγούδια όπως το "Burn It Down".
Ο εξοπλισμός του Delson περιλαμβάνει τα ακόλουθα:
Ανταλλακτικά
Για να αποφύγει προβλήματα με πεντάλ τα οποία καταστρέφονται στη διάρκεια των live εμφανίσεων, ο Delson κρατά τα εναλλακτικά πεντάλ του σε ένα ράφι μαζί με τους ενισχυτές του και τα ελέγχει μέσω ενός pedalboard στη σκηνή. Το pedalboard περιλαμβάνει επίσης ένα πεντάλ ελέγχου που του επιτρέπει να αλλάξει τις ρυθμίσεις για τα εναλλακτικά πεντάλ του.
Ενισχυτές
Για τα δύο πρώτα άλμπουμ, χρησιμοποίησε Mesa Boogie Dual Rectifiers και τροποποίησε Marshall 1959SLP reissue heads ζωντανά και στο στούντιο, αλλά κατά τη διάρκεια της ηχογράφησης του Minutes to Midnight ο Delson αποφασίζει να μην χρησιμοποιήσει σε μεγάλο βαθμό τον παλιό εξοπλισμό του, για να του δώσει ένα νέο ήχο. Πολλοί εκλεκτής ποιότητας και σπάνιοι ενισχυτές όπως ο Soldano SLO, ο Marshall JCM 800, ο Mesa Boogie, ένας 1972 50 watt Hiwatt Custom, ένας Bogner Uberschall, και ένας εξαιρετικά σπάνιος Bo Diddley ενισχυτής με ενσωματωμένη ταινία καθυστέρησης η οποία ήταν είτε κατασκευασμένη για, είτε κατασκευασμένη από τον Diddley. Κατά τη διάρκεια των live εμφανίσεων ο Delson εμπιστεύεται διάφορα Randall MTS Modules για να αναδημιουργήσει τον ήχο από αυτούς τους διαφορετικούς ενισχυτές.
Παραπομπές
Κατηγορία:Αμερικανοί μουσικοί Κατηγορία:Μέλη των Linkin Park
Βεσελίν Τοπάλοφ
Σκακιστική καριέρα
Τις πρώτες γνώσεις στο σκάκι τις απέκτησε από τον πατέρα του όταν ήταν οκτώ ετών. Το 1989 κέρδισε το Παγκόσμιο Πρωτάθλημα Σκακιού κάτω των 14 ετών στην Αγουαδίγια του Πουέρτο Ρίκο, και το 1990 κέρδισε το ασημένιο μετάλλιο στο Παγκόσμιο κάτω των 16 ετών στην Σιγκαπούρη. Έγινε διεθνής γκρανμαίτρ το 1992. Προπονητής και μάνατζέρ του είναι ο διεθνής μαιτρ Σίλβιο Νταναΐλοβ.
Ο Τοπάλοφ διεκδίκησε ανεπιτυχώς τον τίτλο του αδιαφιλονίκητου Παγκόσμιου Πρωταθλητή σε μία αναμέτρηση με τον "Κλασικό" Παγκόσμιο Πρωταθλητή Βλαντίμιρ Κράμνικ με σκοπό την επανένωσης των τίτλων τον Οκτώβριο του 2006, η οποία έλαβε χώρα στην Ελίστα, πρωτεύουσα της ρωσικής Καλμίκιας. Σε ματς 12 παρτίδων, οι παίκτες αναδείχθηκαν ισόπαλοι 6-6 και ακολούθησαν 4 παρτίδες "τάι-μπρείκ" γρήγορου (ράπιντ) σκακιού, στις οποίες επικράτησε ο Κράμνικ με σκορ 2,5-1,5 και αναδείχθηκε ως ο Επίσημος (Αδιαφιλονίκητος) Παγκόσμιος Πρωταθλητής Σκακιού.
Το Μάιο του 2010 στη Σόφια διεκδίκησε για δεύτερη φορά τον τίτλο, αλλά ηττήθηκε και πάλι στον τελικό του παγκοσμίου πρωταθλήματος από τον Ινδό Βισβανάθαν Άναντ με σκορ 6½–5½.
Αξιοσημείωτες παρτίδες
Κατά τη διάρκεια του τουρνουά Κόρους το 2008, ο Τοπάλοφ εξαπολύει μια καλά μελετημένη θυσία ίππου εναντίον του Κράμνικ στην 12η κίνηση μιας άκρως θεωρητικής γραμμής και έκτοτε η ρωσική βαριάντα έμεινε σταθερά ]στο προσκήνιο.
'''1. δ4 δ5 2. γ4 γ6 3. Ιζ3 Ιζ6 4. Ιγ3 ε6 5. Αη5 θ6 6. Αθ4 δ:γ4 7. ε4 η5 8. Αη3 β5 9. Αε2 Αβ7 10. 0-0 Ιβδ7 11. Ιε5 Αη7 12. Ι:ζ7'''
(βλ. διάγραμμα)
'''12... Ρ:ζ7 13. ε5 Ιδ5 14. Ιε4 Ρε7 15. Ιδ6 Ββ6 16. Αη4 Παζ8 17. Βγ2 Β:δ4 18. Βη6 Β:η4 19. Β:η7+ Ρδ8 20. Ι:β7+ Ργ8 21. α4 β4 22. Παγ1 γ3 23. β:γ3 β3 24. γ4 Πζη8 25. Ιδ6+ Ργ7 26. Βζ7 Πζ8 27. γ:δ5 Π:ζ7 28. Π:γ6+ Ρβ8 29. Ι:ζ7 Πε8 30. Ιδ6 Πθ8 31. Πγ4 Βε2 32. δ:ε6 Ιβ6 33. Πβ4 Ρα8 34. ε7 Ιδ5 35. Π:β3 Ι:ε7 36. Πζβ1 Ιδ5 37. θ3 θ5 38. Ιζ7 Πγ8 39. ε6 α6 40. Ι:η5 θ4 41. Αδ6 Πη8 42. Π3β2 Βδ3 43. ε7 Ιζ6 44. Αε5 Ιδ7 45. Ιε6 1–0'''
Εξωτερικοί σύνδεσμοι
Κατηγορία:Βούλγαροι σκακιστές
Άλι Λάρτερ
Η Άλισον Ελίζαμπεθ "Άλι" Λάρτερ (Alison Elizabeth "Ali" Larter, 28 Φεβρουαρίου 1976) είναι Αμερικανίδα ηθοποιός και πρώην μοντέλο. Γεννήθηκε και μεγάλωσε στο Τσέρι Χιλ του Νιού Τζέρσεϊ.
Σταδιοδρομία
Το 2002, κατετάχθει 40η στη λίστα του περιοδικού Stuff με τις "102 Πιο Σέξι Γυναίκες στον Κόσμο".
Το φθινόπωρο του 2006 θα υποδύθηκε τη Niki Sanders στην τηλεοπτική σειρά του NBC Heroes, ενώ πρωταγωνίστησε και στην ταινία Resident Evil: Extinction (Σεπτέμβριος 2007).ψ
Προσωπική Ζωή
Η Άλι είναι για πολλά χρόνια φίλη (και για κάποιο διάστημα και συγκάτοικος) με την επίσης ηθοποιό Έιμι Σμαρτ, με την οποία συμπρωταγωνίστησε στην ταινία Varsity Blues. Κατοικούσε για κάποια χρόνια στο Μαϊάμι της Φλόριντα. Από την άνοιξη του 2002 μετακόμησε και παραμένει στη Νέα Υόρκη.
Εξωτερικοί σύνδεσμοι
Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί τηλεόρασης Κατηγορία:Αμερικανίδες μοντέλα
Γιώργος Στύλιος
Ο Γιώργος Στύλιος (γενν. 1971) είναι Έλληνας πολιτικός και βουλευτής.
Βιογραφία
Γεννήθηκε στην Άρτα. Έχει σπουδάσει στο Τμήμα Φυσικής του Αριστοτελείου Πανεπιστημίου Θεσσαλονίκης, κατέχει μεταπτυχιακό τίτλο από το Πανεπιστήμιο Σίτι του Λονδίνου και διδακτορικό δίπλωμα από το Τμήμα Μηχανικών Ηλεκτρονικών Υπολογιστών και Πληροφορικής της Πολυτεχνικής Σχολής του Πανεπιστημίου Πατρών.
Ήταν προϊστάμενος του Τμήματος Εφαρμογών και Πληροφορικής στην Διοίκηση και στην Οικονομία στο ΤΕΙ Ιονίων Νήσων. Έχει εργαστεί στο ΤΕΙ Ηπείρου και στο Πανεπιστήμιο Πατρών και είναι λέκτορας Εφαρμογών στο Ιόνιο Πανεπιστήμιο.
Πολιτική σταδιοδρομία
Ήταν πρόεδρος του συλλόγου φοιτητών του Τμήματος Φυσικής του Α.Π.Θ., γραμματέας πόλης της ΔΑΠ-ΝΔΦΚ Θεσσαλονίκης, πρόεδρος της ΟΝΝΕΔ Θεσσαλονίκης, μέλος της Γραμματείας Πολιτικού Σχεδιασμού της Ν.Δ και μέλος της Πολιτικής Επιτροπής της Ν.Δ.
Τον Σεπτέμβριο του 2014 ορίστηκε υφυπουργός Παιδείας και Θρησκευμάτων στην κυβέρνηση Σαμαρά και αποπέμφθηκε τον Νοέμβριο του ίδιου έτους, καθώς δήλωσε απευθυνόμενος στη Λιάνα Κανέλλη: «Εσείς θέλετε Κασιδιάρη». Υπήρξε μέλος της Διαρκούς Επιτροπής Παραγωγής και Εμπορίου της Βουλής και εκπρόσωπος της Βουλής στην Κοινοβουλευτική Συνέλευση Χωρών Νοτιοανατολικής Ευρώπης (PA SEECP).
Τον Ιανουάριο του 2021 ορίστηκε υφυπουργός Ψηφιακής Διακυβέρνησης στην κυβέρνηση του Κυριάκου Μητσοτάκη. Στις 13 Αυγούστου 2021 ορίστηκε υφυπουργός Αγροτικής Ανάπτυξης και Τροφίμων, αρμόδιος για τα προγράμματα αγροτικής ανάπτυξης και τον ΕΛΓΑ, θέση που διατήρησε μέχρι τον Μάιο του 2023.
Εξωτερικοί σύνδεσμοι
Κατηγορία:Απόφοιτοι Αριστοτελείου Πανεπιστημίου Θεσσαλονίκης Κατηγορία:Βουλευτές εκλεγμένοι με τη Νέα Δημοκρατία Κατηγορία:Βουλευτές Άρτας Κατηγορία:Έλληνες υφυπουργοί Παιδείας και Θρησκευμάτων Κατηγορία:Έλληνες υφυπουργοί Ψηφιακής Διακυβέρνησης Κατηγορία:Έλληνες υφυπουργοί Αγροτικής Ανάπτυξης και Τροφίμων
Φεύγα (τηλεοπτική σειρά)
Φεύγα είναι ο τίτλος ελληνικής κοινωνικής σειράς που προβλήθηκε από το Mega Channel τη τηλεοπτική σεζόν 2002-2003, με μεγάλη επιτυχία.
Το πρώτο επεισόδιο της σειράς προβλήθηκε την Πέμπτη 3 Οκτωβρίου 2002, και η σειρά ολοκληρώθηκε σε έναν κύκλο με 20 επεισόδια.
Σεναριογράφος της σειράς είναι η ίδια η συγγραφέας του βιβλίου ενώ τη σκηνοθεσία ανέλαβε ο Λάμπης Ζαρουτιάδης. Η Μιρέλλα Παπαοικονόμου συνέβαλε στην συγγραφή του σεναρίου.
Υπόθεση
Η σειρά παρουσιάζει μια παρέα πέντε φίλων που γεννήθηκαν σε μια επαρχιακή πόλη της Βορείου Ελλάδος και τη ζωή τους ως ενήλικες φεύγοντας από τον τόπο καταγωγής τους για να κατακτήσουν τη ζωή. Η Χαρά ορφανή από πατέρα, ζει με την μητέρα της την Αντωνία. Η Ρέα, φίλη και συνομήλικη της Χαράς, είναι κόρη του προέδρου του χωριού, του Παντελή και της Άννας. Ο πατέρας της διατηρεί κρυφό δεσμό με την Αντωνία. Την παρέα συμπληρώνουν, ο Νίκος, ο μεγάλος έρωτας της Χαράς, ο Χρήστος και ο Λουκάς. Η ώρα του αποχαιρετισμού έχει φτάσει. Η Ρέα, ο Χρήστος και ο Λουκάς εγκαταλείπουν το χωριό για σπουδές στη Θεσσαλονίκη και ο Νίκος φεύγει για την Πράγα, για να σπουδάσει μουσικός. Η Χαρά μένει μόνη στο χωριό. Μετά από έναν μεγάλο καυγά με την μητέρα της φεύγει από το σπίτι της και παίρνει το λεωφορείο για Θεσσαλονίκη... Κατά τη διάρκεια τη σειράς οι ζωές τους αλλάζουν καθώς ο καθένας έχει κάνει τις δικές του επιλογές ζωής και πορεύεται με αυτές αλλά η μεταξύ τους φιλία παραμένει δυνατή. Το τέλος δεν βρίσκει και τους πέντε φίλους στη ζωή.
Ειρήνη Αρμάου
Η  Ειρήνη Αρμάου  υπήρξε πρωτοπόρος αθλήτρια στίβου από τα τέλη της δεκαετίας του ’20 ως τα μέσα της δεκαετίας του '30 στη δισκοβολία και σφαιροβολία με τα χρώματα του Πανιωνίου Γ.Σ., κάτοχος του πρώτου πανελλήνιου ρεκόρ στο δίσκο και πρωταθλήτρια Ελλάδας στη σφαίρα.
Καθαρτήριο (ταινία)
Καθαρτήριο είναι ο τίτλος ελληνικής δραματικής ταινίας σε σκηνοθεσία, σενάριο και παραγωγή Βασίλη Μαζωμένου.
Πλοκή
Πρόκειται για ένα σουρεαλιστικό δράμα με στοιχεία μαύρης κωμωδίας, το οποίο αφηγείται επτά ιστορίες ακραίας αγάπης, με τους ήρωες τους να επιδιώκουν μέσω αυτής τον… εξαγνισμό. .
Ειρήνη Αρμάου
Βιογραφικό
Εμφανίστηκε ξανά στους στίβους στο πανελλήνιο πρωτάθλημα 1932, στο οποίο επικράτησε στη σφαίρα με πανελλήνιο ρεκόρ. Στη σφαίρα νίκησε ξανά το 1935, ενώ ήταν δεύτερη στο δίσκο. Όμως, κάπου εκεί σταμάτησε να ασχολείται με τον αθλητισμό.
Καθαρτήριο (ταινία)
Κριτικές
Έγραψε ο Θοδωρής Κουτσογιαννόπουλος:"Το Καθαρτήριο ίσως είναι η πιο ολοκληρωμένη και σίγουρα η πιο συμπονετική ταινία του, και φαίνεται πως οι επτά ιστορίες που το συναποτελούν παρεισφρέουν στο προεξάρχον θέμα της ψυχικής εγγύτητας και συνδέονται μεταξύ τους χωρίς να συνιστούν σπονδυλωτό έργο αλλά ένα έργο υφολογικής συνέχειας και πνευματικής συνάφειας, ταιριάζοντας με την υπεράσπιση της ανθρώπινης αξιοπρέπειας και την καταπάτηση του δικαίου, που η καθεμία χωριστά υπηρετεί και αναπτύσσει."Έγραψε ο Νίνος Μικελίδης:"Ένα requiem τη φορά αυτή για την Ελλάδα, ταυτόχρονα και ένα δυνατό πολιτικό μήνυμα, που πολύ σπάνια τα τελευταία χρόνια μας δίνει ο ελληνικός κινηματογράφος."Ο Στράτος Κερσανίδης έγραψε για την ταινία:"Η ταινία αντλεί από το σήμερα, όχι με επικαιρικό τρόπο, τα στοιχεία εκείνα που καθιστούν την Ελλάδα και τη Δύση χώρους όχι “ζωής του μέλλοντος αιώνος”, αλλά χώρους αβίωτους. Μιλά για τα αδιέξοδα ενός συστήματος που ενώ εξελίσσεται σε υλικό επίπεδο, καταρρέει ηθικά και πνευματικά"Έγραψε ο  Αχιλλέας Βασιλείου:"Από τις καλύτερες ελληνικές ταινίες της χρονιάς, με έναν τίτλο που παραπέμπει στον Μεσαίωνα των ημερών μας και στην παράνοια της ζωής στην Αθήνα, το ΚΑΘΑΡΤΗΡΙΟ δείχνει την δύναμη του με τον συνδυασμό του χιούμορ με την τραγωδία, χτυπάει ξεκάθαρα την σοβαροφάνεια."
Ειρήνη Αρμάου
Πανελλήνια ρεκόρ και νίκες
Πρωταθλήτρια Ελλάδος Πανελλήνια ρεκόρ
Καθαρτήριο (ταινία)
Φεστιβάλ και βραβεία
Το 2022 η ταινία ήταν επίσημη συμμετοχή στο Διεθνές Φεστιβάλ Κινηματογράφου Θεσσαλονίκης και στο Πανόραμα Ευρωπαϊκού Κινηματογράφου της Αθήνας, όπου κέρδισε το βραβείο σκηνοθεσίας. Το 2023, στο επίσημο διαγωνιστικό του διεθνούς Φεστιβάλ Κινηματογράφου του Πόρτο, παρουσιάστηκε η ταινία Στο ελληνικό φεστιβάλ του Λονδίνου το 2022, κέρδισε το βραβείο καλύτερης ταινίας μεγάλου μήκους, σκηνοθεσίας και καλύτερης ανδρικής ερμηνείας για τον Θοδωρή Κατσαφάδο Η ταινία διακρίθηκε ακόμα σε πολλά διεθνή φεστιβάλ με βραβείο καλύτερης ταινίας, όπως στο  Bridge Fest, στο Βανκούβερ το 2022, στα Maverick Movie Awards το 2023, στα Best Film Awards το 2023, στο International Independent Film Awards το 2023, στο 8 & Halfilm Awards, το 2023, στο Gladiator Film Festival, στα Golden Wheat Awards, ενώ ακόμα συμμετείχε στο ελληνικό Φεστιβάλ του Λος Άντζελες και στο South East European Film Festival το 2023
Ειρήνη Αρμάου
Πηγές
Κατηγορία:Αθλητές στίβου Πανιωνίου Κατηγορία:Ελληνίδες αθλήτριες της δισκοβολίας Κατηγορία:Ελληνίδες αθλήτριες της σφαιροβολίας Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Ιωάννης Κορρές
Ο  Ιωάννης Κορρές  (Βουρλά 1910 - Αθήνα 1990), υπήρξε πρωταθλητής Ελλάδος στίβου κατά τη δεκαετία του ’30 στους αγώνες δρόμων ημιαντοχής και στο πένταθλο καθώς και βαλκανιονίκης με την ομάδα σκυταλοδρομίας 4x400 μ. της Ελλάδας. Υπήρξε αθλητής του ΟΦΗ της ΑΕΚ και του Πανιωνίου Γ.Σ..
Βιογραφικό
Ο Ιωάννης Κορρές γεννήθηκε στα Βουρλά της Μικράς Ασίας σε πλούσια οικογένεια, ο πατέρας του Σωκράτης καταγόταν από την Κωμιακή της Νάξο και ασχολούνταν με το εμπόριο σταφίδας, ενώ ήταν και δημογέροντας-Έφορος της Αναξαγορείου Σχολής. Η μητέρα του Δέσποινα Μιχαηλίδου, το γένος Κωνσταντινίδη, ήταν Βουρλιώτισα. Το 1922 με την αποχώρηση του Ελληνικού στρατού η οικογένεια του παρέμεινε στα Βουρλά αλλά με τον ερχομό των Τούρκων στην πόλη συνελήφθη ο πατέρας του και εσφάγη μπροστά στα επτά παιδιά του και τη γυναίκα του, η υπόλοιπη οικογένεια κατάφερε και επιβιβάστηκε σε Αμερικάνικο πλοίο όπου διέφυγε στη Χίο και μετά στον Πειραιά. Από τον Πειραιά μετακόμισαν και εγκαταστάθηκαν στο Ηράκλειο όπου εκεί ο Κορρές γράφτηκε στον ΟΦΗ στον τμήμα ποδηλασίας.
Το 1927 η οικογένεια Κορρέ επέστρεψε στην Αθήνα και εγκαταστάθηκε στη Νέα Φιλαδέλφεια. Εκεί ο Γιάννης Κορρές γράφτηκε στο τμήμα κλασικού αθλητισμού της ΑΕΚ. Το 1930 αναδείχθηκε βαλκανιονίκης με την εθνική ομάδα σκυταλοδρομίας 4x400 μ. Στη συνέχεια εντάχθηκε στον Πανιώνιο, το 1935, και διακρινόταν στους δρόμους μεσαίων αποστάσεων. Ως αθλητής του Πανιωνίου κατέκτησε το πανελλήνιο πρωτάθλημα στα 800 μ. Το ρεκόρ του στην απόσταση ήταν 2:02:3. Το 1935 υπήρξε μια σημαντική χρονιά γι' αυτόν και ο σύλλογός του τον τίμησε με το ειδικό βραβείο των διακριθέντων αθλητών ανά αγώνισμα, για τις επιδόσεις του στα 800 μ.
Το 1936 ως μέλος της εθνικής ομάδας σκυταλοδρομίας 4x400 μ. αναδεικνύεται ξανά βαλκανιονίκης. Το ίδιο έτος κατακτά το πανελλήνιο πρωτάθλημα με την ομάδα βαλκανικής σκυταλοδρομίας (800x400x200x100 μ.) του Πανιωνίου.
Το 1937 πήρε μέρος στους Δελφικούς αγώνες που διοργάνωσε ο Άγγελος Σικελιανός και πρώτευσε στο Αρχαϊκό πένταθλο με με 2.435 β. Θεωρείται ο πρώτος Πανελληνιονίκης του πεντάθλου. Όταν σταμάτησε τον αθλητισμό συνέχισε σαν προπονητής και κριτής αγώνων, ενώ επαγγελματικά εργαζόταν ως αστυνομικός και αποστρατεύθηκε ως Ανώτατος Αξιωματικός της Αστυνομίας Πόλεων..
CSS Alabama
thumb|285px|CSS Alabama Το καταδρομικό CSS Alabama υπήρξε θρυλικό πολεμικό πλοίο των Νοτίων κατά τον Αμερικανικό Εμφύλιο πόλεμο.
Το CSS Alabama ήταν ατμοκορβέτα με μηχανές 300 ίππων και έφερε εξαρτυση μυοδρόμωνα. Μπορούσε έτσι να πλέει και ως ιστιοφόρο. Είχε εκτόπισμα 687 τόνους και ναυπηγήθηκε στα αγγλικά ναυπηγεία Μίλλαρ του Λίβερπουλ το 1862.
Οι Βόρειοι, όταν πληροφορήθηκαν τη ναυπήγησή του, διαμαρτυρήθηκαν στην αγγλική κυβέρνηση,γιατί η οποία και αναγκάσθηκε στο τέλος να απαγορεύσει τον απόπλου του Αλαμπάμα κοινοποιώντας τη σχετική απόφαση στους Νοτίους, τους οποίους και βοηθούσε ποικιλότροπα, μέχρι που δόθηκε αργότερα η άδεια του απόπλου του από τα ναυπηγεία δήθεν για εκτέλεση δοκιμών, οπότε και δεν επανήλθε. Φθάνοντας το Αλαμπάμα στη νήσο Τερθέιρα των Αζορών, στον όρμο Πράγκα, ταχύτατα επανδρώθηκε και εξοπλίσθηκε και άρχισε τις κατά των Βορείων επιδρομές του, στις οποίες και επέδειξε καταπληκτική δράση που το κατέστησε περίφημο σκάφος.
Πράγματι στα ανοικτά του λιμένα του Σερμπούρ τις απογευματινές ώρες της ίδιας ημέρας ακολούθησε μια λυσσαλέα αναμέτρηση των δύο πλοίων, που κατέληξε στη βύθιση του Αλαμπάμα. Το πλοίο Κήσερτζ έφερε αλυσιδωτή θωράκιση, που αποτελούσε, για τα τότε δεδομένα, πρωτοποριακή αμυντική εφαρμογή στους κατά θάλασσα αγώνες.
Η συμπεριφορά της Γαλλίας, του Προξένου των Βορείων, και η βύθιση του πλοίου ανέδειξαν στη συνέχεια το λεγόμενο «διεθνές Ζήτημα της Αλαμπάμα».
Πηγές
Κατηγορία:Ιστορικά πλοία Κατηγορία:Αμερικανικός Εμφύλιος Πόλεμος
Ιωάννης Κορρές
Εξωτερικοί σύνδεσμοι
Κατηγορία:Έλληνες αθλητές του μοντέρνου πένταθλου Κατηγορία:Αθλητές στίβου Πανιωνίου Κατηγορία:Δρομείς μεσαίων αποστάσεων Κατηγορία:Αθλητές σύνθετων αγωνισμάτων Κατηγορία:Έλληνες Βαλκανιονίκες Κ Κατηγορία:Έλληνες αθλητές της ποδηλασίας Κατηγορία:ΟΦΗ Κατηγορία:Έλληνες κριτές κλασικού αθλητισμού Κατηγορία:Έλληνες αθλητές δρόμων μεσαίων αποστάσεων
Άγιοι Σαράντα
Οι Άγιοι Σαράντα (αλβανικά Sarandë ή Saranda) είναι πόλη και ομώνυμος δήμος του νομού Αυλώνα στη νότια Αλβανία. Βρίσκεται σε έναν ανοικτό κόλπο του Ιονίου Πελάγους στην κεντρική Μεσόγειο, περίπου 14 χλμ. ανατολικά του βόρειου άκρου της Κέρκυρας. Έχει πληθυσμό περίπου 41.173 (εκτίμηση 2013). Σε κοντινή απόσταση βρίσκονται τα ερείπια της αρχαίας πόλης του Βουθρωτού, Μνημείο Παγκόσμιας Κληρονομιάς της UNESCO. Οι Άγιοι Σαράντα είναι ένα από τα δύο κέντρα της ελληνικής εθνικής μειονότητας στην περιοχή της Βορείου Ηπείρου, στη νότια Αλβανία.
Όνομα
Το σημερινό όνομα των Αγίων Σαράντα προέρχεται από το όνομα του Βυζαντινού μοναστηριού των Αγίων Σαράντα προς τιμή των Σαράντα Μαρτύρων της Σεβάστειας. Τα ερείπια του μοναστηριού σώζονται στον λόφο πάνω από την πόλη. Ο κεντρικός ναός, πρωτοβυζαντινής εποχής, έχει δύο σειρές κολόνες στο εσωτερικό του και αψίδες σε όλο το μήκος των πλευρών του. Στον περίβολο του ναού λέγεται ότι υπήρχαν 40 παρεκκλήσια, ένα για κάθε μάρτυρα της Σεβαστείας. Ο κεντρικός ναός περιγράφεται από τους ιστορικούς ως πρωτοβυζαντινής τεχνοτροπίας με δύο σειρές κολόνες στο εσωτερικό και αψίδες σε κάθε πλευρά. Υπό την τουρκική κυριαρχία, το όνομα έγινε Αγιά Σαράντι και στη συνέχεια Σαραντόζ. Λόγω της βενετικής επιρροής στην περιοχή, συχνά εμφανιζόταν σε δυτικούς χάρτες με το ιταλικό όνομα Σάντι Κουαράντα (Santi Quaranta). Η χρήση αυτή συνεχίστηκε ακόμη και μετά την ίδρυση του Πριγκιπάτου της Αλβανίας, λόγω της πρώτης ιταλικής κατοχής της περιοχής (1917-1920). Κατά τη δεύτερη κατοχή, στο Β΄ Παγκόσμιο Πόλεμο, ο Μπενίτο Μουσολίνι άλλαξε το όνομα σε Porto Edda, προς τιμή της μεγαλύτερης κόρης του. Μετά την αποκατάσταση της αλβανικής ανεξαρτησίας η πόλη απέκτησε το όνομα Σαράντα (Saranda).
Αρχαιότητα
Στην αρχαιότητα η πόλη ονομαζόταν Όγχησμος, φαίνεται ότι η περιοχή ανήκε στον Πρωτοελληνικό πολιτισμό που είχε ακμάσει στα τέλη της 3ης χιλιετίας και στις αρχές της 2ης χιλιετίας π.Χ. Ο Μυκηναϊκός πολιτισμός είχε ακμάσει στον Όγχεσμο την περίοδο 1400-1100 π.Χ. Βρισκόταν στην Χαονία που ήταν τμήμα της Αρχαίας Ηπείρου, στα βορειοδυτικά από την Κέρκυρα και νότια από την πόλη Πάνορμο. Την ευρύτερη περιοχή της Χαονίας κατοικούσαν οι Ελληνόφωνες Χάονες. Ο Όγχεσμος ήταν πολύ πλούσια πόλη αφού ήταν το κύριο λιμάνι της πρωτεύουσας των Χαόνων Φοινίκης). Ο Μάρκος Τύλλιος Κικέρων καταγράφει τον Όγχεσμο σαν το βασικό πέρασμα από την Ήπειρο στην Ιταλία. Ο Διονύσιος ο Αλικαρνασσεύς καταγράφει το λιμάνι του Όγχεσμου ως "Ἀγχισου λιμήν", το όνομα του το έδωσε ο Αγχίσης, πατέρας του Αινεία. Το όνομα Όγχεσμος πιθανότατα είναι μετατροπή του αρχαίου Ελληνικού ονόματος "Αγχιασμός" στην Βυζαντινή αυτοκρατορία.
Μεσαίωνας και οθωμανική κυριαρχία
Οι Άγιοι Σαράντα με το όνομα Όγχησμος έγινε η τοποθεσία της πρώτης Αλβανικής συναγωγής που οικοδομήθηκε τον 4ο ή τον 5ο αιώνα. Πιθανότατα την έκτισαν οι απόγονοι των Εβραίων που έφτασαν στις νότιες ακτές της Αλβανίας το 70 μ.Χ. Στην θέση της Συναγωγής του Όγχησμου οικοδομήθηκε τον 6ο αιώνα μ.Χ. η εκκλησία των Αγίων Σαράντα. Η πόλη δέχθηκε επιδρομή των Οστρογότθων το 551 μ.Χ., ενώ την ίδια εποχή έγινε επίσης στόχων πειρατικών επιδρομών γοτθικών πλοίων. Σε μεσαιωνικό χρονικό του 1191, ο οικισμός φαίνεται ότι είχε εγκαταλειφθεί, ενώ η παλιά μεσαιωνική ονομασία του δεν μνημονευόταν πλέον. Από τότε το τοπωνύμιο προήλθε από το όνομα της γειτονικής ορθόδοξης βασιλικής εκκλησίας των Αγίων Σαράντα, που χτίστηκε τον 6ο αιώνα, 1χλμ. νοτιοανατολικά του κέντρου της σημερινής πόλης. Το 1878 ξέσπασε ελληνική εξέγερση και οι επαναστάτες ανέλαβαν τον έλεγχο των Αγίων Σαράντα και του Δέλβινου, αλλά κατεστάλη από τα οθωμανικά στρατεύματα, που έκαψαν 20 χωριά στην περιοχή.
20ός αιώνας
Την εποχή που ξέσπασαν οι Βαλκανικοί Πόλεμοι τα Ελληνικά στρατεύματα κατέλαβαν την περιοχή, αργότερα συμπεριλήφθη στο νεοσύστατο Αλβανικό κράτος σύμφωνα με τους όρους που παρείχε το Πρωτόκολλο της Φλωρεντίας (17 Δεκεμβρίου 1913). Την απόφαση απέρριψε σφοδρά ο τοπικός Ελληνικός πληθυσμός και όταν αποσύρθηκαν οι Έλληνες ιδρύθηκε η Αυτόνομη Δημοκρατία της Βορείου Ηπείρου. Οι διαπραγματεύσεις ανάμεσα στους Βορειοηπειρώτες και το νεοσύστατο Αλβανικό κράτος συνεχίστηκαν στην γειτονική Κέρκυρα, τον Μάιο του 2014 με το Πρωτόκολλο της Κέρκυρας το νεοσύστατο Αλβανικό κράτος αναγνώρισε την Αυτόνομη Δημοκρατία. Την περίοδο 1916-1920 η περιοχή της νότιας Αλβανίας ή βορείας Ηπείρου ήταν υπό την κατοχή των Ιταλών και ανήκε στο Αλβανικό προτεκτοράτο της Ιταλίας. Την περίοδο 1926-1939 οι Ιταλοί προχώρησαν σε εκτεταμένα έργα στο λιμάνι των Αγίων Σαράντα, ιδρύθηκε και Πανεπιστήμιο (1938). Οι Ιταλικές δυνάμεις κατέλαβαν ξανά τους Αγίους Σαράντα (1939) και τους χρησιμοποίησαν σαν στρατηγικό λιμάνι για να προετοιμάσουν την εισβολή στην Ελλάδα, πήρε το όνομα "Πόρτο Άντα" προς τιμή της μεγαλύτερης κόρης του Μπενίτο Μουσολίνι. Όταν ξέσπασε ο Ελληνοϊταλικός Πόλεμος την πόλη των Αγίων Σαράντα κατέλαβαν ξανά οι Ελληνικές δυνάμεις (6 Δεκεμβρίου 1940). Η κατάληψη αυτή επέφερε την Γερμανική εισβολή, τον Απρίλιο του 1941 η πόλη επανήλθε σε Ιταλική κατοχή.
Μια Βρετανική μεραρχία υπό την διοίκηση του Τομ Τσώρτσιλ και με την βοήθεια του αρχηγού του "Αλβανικού Απελευθερωτικού Μετώπου" Ισλάμ Ραντοβίτσκα κατέλαβε τους Αγίους Σαράντα (9 Οκτωβρίου 1944). Οι Αλβανοί σύντομα είδαν με καχυποψία τους Βρετανούς επειδή είχαν σκοπό να χρησιμοποιήσουν το λιμάνι σαν βάση για τις επιχειρήσεις τους εναντίον των δυνάμεων του Άξονα που είχαν καταλάβει την Ελλάδα, αυτό έδειξε η συνεργασία τους με την ΕΔΕΣ. Οι Βρετανοί ωστόσο αποχώρησαν σύντομα αφήνοντας τους Αγίους Σαράντα στις Αλβανικές κομμουνιστικές δυνάμεις. Η Λαϊκή Σοσιαλιστική Δημοκρατία της Αλβανίας (1945-1991) είχε σαν κύρια πολιτική να διακόψει την λειτουργία όλων των θρησκειών, ειδικά τον χριστιανισμό ήθελε να τον αφανίσει ολοκληρωτικά για αυτό μετέφερε πολλούς κατοίκους από την βόρεια Αλβανία στους Αγίους Σαράντα. Ο ναός του Αγίου Σπυρίδωνα που βρισκόταν στο λιμάνι της πόλης κατεδαφίστηκε, όταν αποκαταστάθηκε η Δημοκρατία (1991) αναγέρθηκε στην θέση του ένα προσκυνητάρι. Με την κλιμάκωση της έντασης των Αλβανών εθνικιστών εναντίον των Ελληνικών μειονοτήτων της νότιας Αλβανίας πολλά Ελληνικά καταστήματα κάηκαν (1992), τότε διαλύθηκε και το μοναδικό Ελληνικό Αλβανικό κόμμα, η Ομόνοια. Την εποχή του Αλβανικού Εμφυλίου Πολέμου με την εξέγερση των Ελληνικών μειονοτήτων (1997) οι Βορειοηπειρώτες πέτυχαν την πρώτη σημαντική τους επιτυχία αιχμαλωτίζοντας ένα κυβερνητικό τάνξ.